stanford-oval/wikipedia huggingface dataset:
Vanessa Redgraven filmografia ja esiintymiset
Televisiosarjat

| Vuosi | Suomenkielinen nimi | Alkuperäinen nimi | Rooli | Jakson nimi / määrä |
| --- | --- | --- | --- | --- |
| 1958 | BBC Sunday-Night Theatre | BBC Sunday-Night Theatre | kaaso | ”Till Time Shall End” |
| 1960 | BBC Sunday-Night Play | BBC Sunday-Night Play | Monica Claverton-Ferry | ”Twentieth Century Theatre: The Elder Statesman” |
| 1964 | First Night | First Night | Maggie | ”Maggie” |
| 1964 | Armchair Theatre | Armchair Theatre | Sally | ”Sally” |
| 1965 | Love Story | Love Story | Anne-Marie Roche | ”La Musica” |
| 1966 | A Farewell to Arms | A Farewell to Arms | Catherine Barkley | 3 |
| 1973 | A Picture of Katherine Mansfield | A Picture of Katherine Mansfield | Katherine Mansfield | 6 |
| 1983 | Wagner | Wagner | Cosima von Bülow | 9 |
| 1984 | Faerie Tale Theatre | Faerie Tale Theatre | Paha Kuningatar | ”Snow White and the Seven Dwarfs” |
| 1985 | American Playhouse | American Playhouse | Sarah Cloyce | 3 |
| 1986 | Pietari Suuri | Peter the Great | Sofia Aleksejevna | 4 |
| 1992 | Indiana Jones Junior | The Young Indiana Jones Chronicles | rouva Prentiss | ”Lontoo 1916”, alk. ”London, May 1916” |
| 2001 | Jaakko & pavunvarsi | Jack and the Beanstalk: The Real Story | kreivitär Wilhelmina / kertoja | 2 |
| 2004−2009 | Muodon vuoksi | Nip/Tuck | tohtori Erica Noughton | 10 |
| 2006 | Rosamunde Pilcher: Simpukan kerääjät | The Shell Seekers | Penelope Keeling | 2 |
| 2009 | Triffidien kapina | The Day of the Triffids | Christine Durrant | ”Osa 2”, alk. ”Part 2” |
| 2012 | Valtapeliä | Political Animals | tuomari Diane Nash | ”Naisongelma”, alk. ”The Woman Problem” |
| 2012− | Hakekaa kätilö! | Call the Midwife | Jennifer ”Jenny” Lee Worth iäkkäänä (ääni) | 113 |
| 2013 | Playhouse Presents | Playhouse Presents | iäkäs nainen | ”The Call Out” |
| 2014 | Black Box | Black Box | tohtori Helen Hartramph | 10 |
| 2017 | Kaksi tarinaa rakkaudesta | Man in an Orange Shirt | Flora Berryman | 2 |
| 2020 | Worzel Gummidge | Worzel Gummidge | Peg | ”Saucy Nancy” |
Teatteri > Muita esiintymisiä

| Vuosi | Tuotannon nimi | Rooli | Laji | Esitys­paikka |
| --- | --- | --- | --- | --- |
| 1958 | Mother Goose | poika | pantomiimi | Leatherhead Theatre, Leatherhead |
| 1961, 1962 | The Hollow Crown | lukija | antologia | Aldwych Theatre (West End), Lontoo |
| 1963 | In the Interests of the State | esiintyjä | antologia | Royal Court Theatre, Lontoo |
| 1985, 1989 | Chekhov’s Women | Jeliena | antologia | Lyric Theatre (West End) (1985) ja Lyric Hammersmith Theatre (1989), Lontoo |
| 1994 | Brecht in Exile / Brecht in Hollywood | juutalaisvaimo | antologia | Bridge Lane Theatre, Lontoo |
| 1998 | Sarah Bernhardt Comes to Town | lukija | resitaali | Stage West, Springfield, Massachusetts ja Symphony Space, New York |
| 1999 | Eleonora | Eleonora de Fonseca Pimentel | ooppera | Teatro di San Carlo, Napoli |
| 2004 | The Hollow Crown | lukija | antologia | Princess of Wales Theatre, Toronto |
| 2009 | A Little Night Music | rouva Armfeldt | konsertti | Studio 54 (Broadway), New York |
| 2012 | The Handyman | sisar Sophia (vain videossa) | näytelmä | kiertue |
| 2019 | Vienna 1934–Munich 1938 | kertoja | näytelmä | Rose Theatre, Lontoo ja Ustinov Studio, Bath |
| 2022 | My Fair Lady | rouva Higgins | musikaali | London Coliseum (West End), Lontoo |
Aiheesta muualla

Kuvia tai muita tiedostoja aiheesta Vanessa Redgrave Wikimedia Commonsissa
Aiheesta muualla > Elokuva ja televisio

Vanessa Redgrave Elonetissä.
Vanessa Redgrave Allmoviessa (englanniksi)
Vanessa Redgrave Internet Movie Databasessa. (englanniksi)
Vanessa Redgrave Yhdysvaltain elokuvainstituutin katalogissa. (englanniksi)
Aiheesta muualla > Teatteri

Vanessa Redgrave Internet Broadway Databasessa. (englanniksi)
Vanessa Redgrave Internet Off-Broadway Databasessa. (englanniksi)
Vanessa Redgrave Shakespeare Birthplace Trustissa. (englanniksi)
Vanessa Redgrave National Theatre Archivessa. (englanniksi)
Vanessa Redgrave Theatricaliassa. (englanniksi)
Vanessa Redgrave Film Referencessä. (englanniksi)
Vanessa Redgrave roolinaan Maria Stuart elo­kuvassa Maria, skottien kuningatar (1971).
Kuuppaäyriäiset

| Kuuppaäyriäiset  Cumacea |
| --- | --- |
 Iphinoe trispinosa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Cumacea  Krøyer, 1846
Heimot
 Bodotriidae  Ceratocumatidae  Diastylidae  Gynodiastylidae  Lampropidae  Leuconidae  Nannastacidae  Pseudocumatidae 
Katso myös
   Kuuppaäyriäiset Wikispeciesissä   Kuuppaäyriäiset Commonsissa 
Infobox OKNimi-testi OK: 
Kuuppaäyriäiset (Cumacea) on kuoriäyriäisiin kuuluva äyriäislahko. Ryhmään kuuluvat lajit ovat suhteellisen pieniä, yleensä 1–10 mm:n mittaisia yleensä meren pohjassa eläviä äyriäisiä. Ruumiinmuoto on omaperäinen, ikään kuin nuijamainen. Eturuumis on munamainen ja sen etuosaa peittää vahva selkäkilpi. Takaruumis on kapea ja koostuu kuudesta liereästä tasapaksusta jaokkeesta ja on päästään haarainen. Verkkosilmät ovat varrettomat.
Kuuppaäyriäisiä tunnetaan noin 1600 lajia kaikista maailman meristä, vuorovesirannoilta merten syvyyksiin. Ne elävät myös Kaspianmeressä ja sen jokisuissa lähes makeassa vedessä. Itämeren pohjoisosassa Suomen aluevesien tuntumassa on alun perin elänyt vain yksi laji, Diastylis rathkei.
Hiljattain Itämereen on levinnyt Japanin ja Korean suunnalta peräisin oleva japaninkuuppaäyriäinen Nippoleucon hinumensis, todennäköisesti laivojen painovesilastien mukana. Suomessa sitä on tavattu vuodesta 2021 alkaen.
Cumacea-äyriäisen ruumiinrakenne
Kuuppaäyriäiset elävät yleensä kaivautuneena muta- tai hiekkapohjaan muutaman sentin syvyyteen ja syövät pieneliöstöä ja hajoavaa ainesta. Jotkin lajit liikkuvat öisin myös uiden.
Cumacea-lahko kuuluu Peracarida-ylälahkoon, jolle on tyypillistä suora yksilönkehitys. Poikaset kehittyvät aikuisen kaltaisiksi äyriäisiksi naaraan marsupiossa, hautomataskussa. Sukupuolet eroavat muutenkin toisistaan.
Kuuppaäyriäisiä tunnetaan fossiiliaineistoista varhaiselta kivihiilikaudelta (yli 300 miljoonaa vuotta sitten). Nykylajit luokitellaan kahdeksaan heimoon.
Tšekin presidentinvaali 2003

Tšekin presidentinvaali 2003 pidettiin tammi- ja helmikuussa 2003. Kaksi kautta presidenttinä toimineen Václav Havelin virkakausi päättyi 2003, eikä hän voinut asettua enää ehdolle, jolloin maalle oli tarkoitus valita uusi presidentti. Vaaleissa ehdokkaina olivat Václav Klaus sekä Jan Sokol. Tšekin parlamentti ei valinnut kumpaakaan ehdokasta kahdella ensimmäisellä äänestyskierroksella 15. ja 24. tammikuuta 2003. Vasta kolmannella äänestyskierroksella 28. helmikuuta 2003 parlamentti valitsi uudeksi presidentiksi Václav Klausin.
Aiheesta muualla

Kuvia tai muita tiedostoja aiheesta Tšekin presidentinvaali 2003 Wikimedia Commonsissa
| n k  Vaalit Tšekissä |
| --- | --- |
Edustajainhuoneen vaalit:  1968  1971  1976  1981  1986  1990  1992  1996  1998  2002  2006  2010  2013  2017  2021    
Presidentinvaalit:  1998  2003  2008  2013  2018  2023 
Europarlamenttivaalit:  2004  2009  2014  2019  2024 
Senaatin vaalit:  1996  1998  2000  2002  2004  2006  2008  2010  2012  2014  2016  2018  2020  2022  2024 
Aluevaalit:  2000  2004  2008  2012  2016  2020  2024
R. Venkataraman

| Ramaswamy Venkataraman |
| --- | --- |
 R. Venkataramanin virallinen muotokuva.
Intian presidentti
 25. heinäkuuta 1987 – 25. heinäkuuta 1992  
Edeltäjä:  Zail Singh
Seuraaja:  Shankar Dayal Sharma
Henkilötiedot
Syntynyt: 4. joulukuuta 1910 Thanjavur, Tamil Nadu
Kuollut: 27. tammikuuta 2009 (98 vuotta) New Delhi
Ammatti:  lakimies
Tiedot
Puolue:  Intian kongressipuolue
Uskonto:  hindulaisuus
 Nimikirjoitus
Ramaswamy Venkataraman (tamiliksi இராமசுவாமி வெங்கட்ராமன், Irāmacuvāmi Veṅkaṭrāmaṉ; 4. joulukuuta 1910 – 27. tammikuuta 2009) oli intialainen poliitikko.
Venkataraman syntyi Tamil Nadun osavaltiossa. Hän opiskeli Madrasissa ja toimi jo ennen poliittista uraansa lakimiehenä vuodesta 1935. Hän osallistui Intian itsenäisyysliikkeen toimintaan ja brittiläiset siirtomaaisännät laittoivat hänet vankilaan. Vapautumisensa jlkeen hän jatkoi lakimiehenä ja osallistui maansa perustuslain kirjoittamiseen.
Venkataraman valittiin Intian kahdeksanneksi presidentiksi vuonna 1987. Häntä seurasi vuonna 1992 Shankar Dayal Sharma. Ennen presidenttiyttään Venkataraman oli toiminut lähes neljä vuotta Intian seitsemäntenä varapresidenttinä.
Aimo Ilmarinen

Aimo August Ilmarinen, sukunimi vuoteen 1906 Fabritius (23. helmikuuta 1870 Ruskeala – 2. joulukuuta 1953 Asikkala) oli suomalainen toimittaja ja maanviljelijä.
Aimo Ilmarisen vanhemmat olivat tehtaanhoitaja Gustaf Vilhelm Fabritius ja Augusta Sofia Holmström. Hän kävi viisi luokkaa Joensuun ja Viipurin lyseoita sekä vuosina 1888–1890 maanviljelyskoulun ja karjahoito- ja meijerikoulun kurssit Liperin Siikasalmella.
Ilmarinen siirtyi 1895 Helsinkiin ja oli oikolukijana, reportterina ja apulaistoimitussihteerinä Päivälehdessä ja Helsingin Sanomissa 1895–1906. Hän oli Suomalainen Kansa-lehden toimitussihteerinä 1907, Maatalous-lehden, Hevoshoitolehden ja Karjanhoitolehden toimittajana 1907–1924 sekä Hevostalouslehden toimittajana ja kustantajana 1924–1939. Ilmarinen oli myös Maatalousseurojen keskusliiton tiliosastolla konsulttina ja Maan taloudenhoitajana 1925–1940. Hän toimi myös itse maanviljelijänä 1891–1895 ja uudelleen vuodesta 1919 alkaen hankittuaan pienen maatilan Asikkalasta.
Ilmarinen oli vuoodesta 1911 agronomien hautausapurenkaan sihteerinä ja rahastonhoitajana. Hän toimi myös Pellervon, Hankkijan ja Keskuskunnan y.m.  yleiskokousten pikakirjoittajana monien vuosien aikana ja oli myös suomentajana.
Aimo Ilmarinen oli naimisissa vuodesta 1892 opettaja Olga Reijosen kanssa. Heillä oli viisi lasta.
Julkaisuja

Ohjeita maamiesseurojen ja naisosastojen kirjanpitäjille. Maatalousseurojen keskusliiton julkaisuja n:o 221. Helsinki 1935
Suomennoksia

Nils Hansson : Nautakarjan oikea ruokinta ja hoito: Ruot. Kuninkaallisen maanviljelysakatemia 1:sen palkinnon saavuttanut kilpakirjoitus. Maamiehen käsikirjasto 11. WSOY 1908
Joh. L. Hirsch : Sianhoito ja silavantuotanto pikku-tiloilla; mukaellen suomensi Aimo Ilmarinen. Maamiehen käsikirjasto 12. WSOY 1909
Gösta Grotenfelt : Suomen vuohikirja: lyhyt opas. WSOY 1922
Aiheesta muualla

Yle Arkisto: Sanomalehtimies jo vuodesta 1895 - Aimo Ilmarinen muistelee, haastattelijana toimittaja Oke Jokinen vuonna 1952
Hideto Matsumoto

Hideto Matsumoto ( 松本秀人 , 13. joulukuuta 1964 – 2. toukokuuta 1998), joka tunnetaan paremmin nimellä hide, oli japanilainen visual kei -muusikko. Hän tuli tunnetuksi Japanissa suositun X Japan -yhtyeen johtavana kitaristina.
X Japanin hajottua vuonna 1997 hide alkoi panostaa enemmän toiseen projektiinsa, jonka nimi vaihtui pelkästä hidestä hide with Spread Beaveriksi. Spread Beaverin kanssa hide alkoi työstää kolmatta levyään, joka ei kuitenkaan ehtinyt valmistua hiden elinaikana. Oman projektinsa ohella hide kuului myös amerikkalais-japanilaiseen yhteistyöyhtyeeseen nimeltä Zilch, johon kuuluivat hiden lisäksi Ray McVeigh, Paul Raven sekä Joey Castillo.
Tämän kaiken lisäksi hide nautti melkoista suosiota myös sooloartistina. Hän toimi sekä vokalistina, kitaristina että lauluntekijänä.
2. toukokuuta 1998 hide löytyi kovan ryyppyillan päätteeksi kylpypyyhkeellä vessan ovenkahvaan hirttäytyneenä. Hän oli hädin tuskin elossa ambulanssin saapuessa ja kuoli myöhemmin sairaalassa. Joidenkin lähteiden mukaan kuolema olisi ollut vahinko, mutta poliisit julkistivat kuoleman syyksi itsemurhan. Hänen viimeistä matkaansa tuli katsomaan arviolta 50 000 fania, joiden vuoksi poliisin oli tehtävä paljon erikoisjärjestelyjä. Ainakin kolme fania suorittivat samanlaisen itsemurhan niin kuin hide, vaikka Yoshiki, X Japanin rumpali/pianisti, toivoi, ettei kukaan seuraisi hideä. Fanien tuomista kukista muodostui yli kaksi kilometriä pitkä jono.
Yoshiki perusti hiden kunniaksi museon hiden kotikaupunkiin, Yokosukaan. The hide museum avasi ovensa hiden kuoleman toisena vuosipäivänä, 2. toukokuuta vuonna 2000. Museossa oli esillä monia hiden vanhoja esiintymisasuja, kitaroita sekä henkilökohtaisia tavaroita. Museo suljettiin 25. syyskuuta 2005, ja väitetään, että sen ei ollut tarkoitus olla toiminnassa viittä vuotta pidempään.
Yhtyetoiminnan lisäksi hide teki myös tehnyt elokuvan Tusk-nimisen miehen kanssa. 'Seth et Holth' elokuva on tyyliltään erikoinen ja kertoo pääasiassa hidestä ja Tuskista, jotka ovat elokuvassa enkeleitä.
Kuolema

2. toukokuuta vuonna 1998 hide palasi kotiinsa humalassa yön juhlinnan jälkeen ja kävi nukkumaan. Jonkin ajan päästä hiden naisystävä tuli asuntoon ja löysi hiden hirttäytyneenä pyyhkeellä ovenkahvaan. Ambulanssin saapuessa hide oli jo vaipunut koomaan. Vaikka hide toimitettiin sairaalaan mahdollisimman nopeasti, hän ei selvinnyt matkasta. Hänet julistettiin virallisesti kuolleeksi klo 8.52 Japanin aikaa.
Faneille hiden kuolema oli suuri järkytys, ja siitä liikkui fanien keskuudessa monia spekulaatioita. Aluksi arveltiin yleisesti hiden tehneen itsemurhan, mutta itsemurhaan ei nähty olevan mitään syytä. Jälkeensä hide ei jättänyt minkäänlaista viestiä, hänellä oli loistelias ura, ja hän oli valmistelemassa monia uusia asioita. Siksi pääteltiin, että hiden kuolema olisi ollut vahinko. Spekulaatioiden mukaan hide olisi humalassa tahtonut pilailla naisseuralaisensa kustannuksella tai vaihtoehtoisesti tehnyt lihasrentoutusharjoitusta. Poliisit kuitenkin julistivat syyksi itsemurhan. 3 hiden fania tekivät ns. copycat suiciden, eli tappoivat itsensä samalla lailla kuin hide.
Kukaan ei osannut odottaa hiden kuolemaa. Vuoden 1998 piti olla hidelle suuri ja tuottelias vuosi. Hautajaisiin saapui yli 50 000 fania, jotka odottivat kuuliaisesti vuoroaan jonossa jättääkseen hyvästit hänelle valkoisen ruusun kera. Fanit jopa auttoivat hautajaispaikan siivoamisessa.
Spread Beaver julkaisi  viimeisen, kesken olleen albuminsa, Ja,Zoon hiden kuoleman jälkeen. Muitakin levyjä on tehty hiden muistolle, kuten Yoshikin kokoama Tribute Spirits.
Nykyään on todistettu että hidellä on myös poika. Huhujen mukaan hiden pojan nimi on Takenori Matsumoto.lähde?
Diskografia > Albumit

HIDE YOUR FACE (23.2.1994)
PSYENCE (2.9.1996)
3・2・1 (23.7.1998)
Ja, Zoo (21.11.1998)
Diskografia > Singlet

EYES LOVE YOU (5.8.1993)
50% & 50% (5.8.1993)
DICE (21.1.1994)
TELL ME (5.8.1993)
MISERY (24.6.1994)
Beauty & Stupid (12.8.1996)
Hi-Ho/Good-Bye (18.12.1996)
ROCKET DIVE (28.1.1998)
Pink Spider (13.5.1998)
ever free (27.5.1998)
HURRY GO ROUND (21.10.1998)
TELL ME with Spread Beaver (9.1.2000)
In Motion (10.7.2002)
Aiheesta muualla

Virallinen faniclubi  (japaniksi)
Honeyblade.com- Kattava fanisivu (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Japani 
Taiteenala:  MusicBrainz 
Muut:  Europeana
Muhammedin vaimot
Khadija (555–620)

Khadija oli Muhammedin ensimmäinen vaimo. Avioliitto solmittiin vuonna 595, jolloin Muhammed oli 25-vuotias ja Khadija 40-vuotias. Khadija oli Muhammedin jälkeen ensimmäinen islamiin kääntynyt henkilö, ja muslimit kutsuvat häntä ”islamin äidiksi”. Khadija oli naimisissa kolmesti, ja hänellä oli lapsia jokaisesta avioliitosta. Liitoista kaksi ensimmäistä päättyi Khadijan jäätyä leskeksi.
Muhammedin kanssa Khadija sai kolme poikaa nimeltään al-Qasim, al-Tahir ja al-Tayyib ja neljä tytärtä, mutta pojat kuolivat jo lapsina esi-islamilaisena aikana. Muiden vaimojen kanssa Muhammed sai vain yhden lapsen. Hän oli varhain kuollut Ibrahim, jonka Muhammed sai Maria Koptilaisen kanssa. Šiialaislähteiden mukaan heillä olisi ollut vain yksi tytär, Fatima Zahra, ja muut kolme tytärtä olisivat olleet joko Khadijan aiemmasta avioliitosta tai tämän sisaren lapsia, joita Muhammad olisi kohdellut kuin he olisivat olleet hänen omiaan. Vain heidän tyttärensä elivät aikuisikään asti.
Khadija ei esiinny yhdenkään hadithin kertojaketjussa, joten häntä ei lueta "uskovien äidiksi". Khadija kuoli ramadanina kolme vuotta ennen Muhammedin pakoa Medinaan. Hän oli kuollessaan 65-vuotias. Ibn Ishaq kirjoittaa Khadijasta vain pari riviä. Ibn Hisham toteaa, että Khadijan eläessä Muhammed ei ottanut muita vaimoja.
Uskovien äidit

Ibn Ishaq jakoi vaimot kahteen ryhmään. Ensimmäiseen ryhmään kuuluu yhdeksän vaimoa, joista käytetään nimeä "Uskovien äidit", kuten useampi kuin yksi traditionisti oli vahvistanut Ibn Ishaqille. Näiden vaimojen nimet esiintyvät ainakin joidenkin hadithien kertojaketjuissa.
Uskovien äidit > Sauda bint Zama'a (570/580–674)

Sauda oli ensimmäinen, jonka Muhammed otti vaimokseen Khadijan kuoleman jälkeen. Avioliitto solmittiin Ramadan-kuussa Khadijan kuolinvuonna 620 Mekassa. Muhammed oli tällöin 50 ja Sauda vaihtelevan tiedon mukaan joko 40- tai 50-vuotias. Kerrotaan, että mekkalaiset eivät uskoneet korviaan kuullessaan avioliitosta. Miten vanha, vähemmän kaunis ja varaton leski saattoi tulla hyväsukuisen ja kauniin Khadijan seuraajaksi Muhammedin vaimona? Sauda esiintyy alkulähteenä neljässä hadithien kertojaketjussa.
Uskovien äidit > Aiša (614–678)

Sunni-islamin mukaan tärkein Muhammedin puolisoista Khadijan jälkeen oli profeetan kolmas vaimo Aiša. Häntä kutsutaan usein Muhammedin lempivaimoksi. Avioliitto solmittiin vuonna 620, jolloin Muhammed oli 50-vuotias ja Aiša kuusivuotias. Muhammed oli ensimmäisen kerran sukupuoliyhteydessä Aišan kanssa, kun tämä oli täyttänyt yhdeksän vuotta. Muhammedin avioliitto pienen lapsen kanssa on synnyttänyt paljon arvostelua ei-muslimien keskuudessa. Muhammedin pilkkaaminen pedofiiliksi on Suomessakin johtanut oikeuden tuomioihin.
Šiialaisten suhtautuminen Aišaan on varauksellista, sillä vuonna 656 Aiša johti niin sanottua kamelitaistelua šiialaista imaamia ja kalifia Alia vastaan Uthmanin sukulaisten joukossa.
Aiša esiintyy alkulähteenä 1500–2400 Muhammedista kertovassa hadithissa, mikä on moninkertaisesti enemmän kuin kenenkään muun vaimon kohdalla.
Uskovien äidit > Zaynab bint Khuzaima (596–626)

Muhammed otti Saudan ja Aišan rinnalle kolmannen vaimon, kun hän meni naimisiin Zaynabin kanssa, jonka aviomies oli juuri kuollut Badrin taistelussa. Avioliitto solmittiin vuonna 625, jolloin Muhammed oli 55-vuotias ja Zaynab 29-vuotias. Zaynab toi perheeseen mukanaan kymmenen lasta, jotka hän oli saanut edellisen miehensä kanssa. Zaynab kuoli vain kahdeksan kuukautta häitten jälkeen.
Uskovien äidit > Umm Salama (580 tai 596–678, 679, 680 tai 683)

Umm Salama on Muhammedin vaimoista kolmanneksi merkittävin (šiialaisten mielestä toiseksi merkittävin), sillä hänen nimensä esiintyy 175 tai jopa 375 hadith-kertomuksen kertojaketjussa. Avioliitto solmittiin vuonna 624 tai 626, joten Muhammed oli tällöin 54- tai 56-vuotias ja Umm Salama 41–46-vuotias. Umm Salama oli leski. Hänen ensimmäinen miehensä oli kuollut sodassa.
Uskovien äidit > Hafsa bint Umar (605–665)

Muhammedin seuraava vaimo oli Hafsa bint Umar vuonna 625, jolloin Muhammed oli 55- ja Hafsa 20-vuotias. Myös Hafsa oli leski. Hän on alkulähteenä 25 hadithissa.
Uskovien äidit > Zainab bint Jahsh (590–641)

Muhammed solmi avioliiton Zainabin kanssa vuonna 626, kun hän oli 56-vuotias ja Zainab 36-vuotias. Tämä on Aišan lisäksi toinen Muhammedin avioliitoista, joka on aiheuttanut keskustelua. Arvostelijat ovat katsoneet, että Muhammed anasti Zainabin tämän aviomieheltä Zaidilta, joka lisäksi oli Muhammedin ottopoika. Muslimit ovat vastanneet arvosteluun korostamalla, että Zaid luopui vaimostaan vapaaehtoisesti, ja lisäksi Muhammedin saama ilmestys, joka sisältyy Koraaniin, antoi hänelle tapauskohtaisesti luvan naida ottopoikansa vaimo. Joidenkin mielestä tarina avioliitosta palvelee sitä tarkoitusta, että näin voitiin mitätöidä Zaidin asema ottopoikana, sillä Muhammedin piti olla viimeinen profeetta, mutta profeetan pojat olisivat myös profeettoja.
Uskovien äidit > Juwairiya bint al-Harith (608–670/671)

Juwairiya kuului sotasaaliiseen, jonka Muhammedin joukot saivat al-Muraysin taistelussa vuonna 627/628 Mustaliqin heimoa vastaan. Muhammed iski silmänsä kaunottareen, jonka hän osti omalta sotilaaltaan. Muhammed oli tällöin 58-vuotias ja Juwayriya 20-vuotias. Perimätiedon mukaan Muhammed määräsi Juwairiyan käyttämään hijabia, mikä on tulkittavissa siten, että näin vahvistettiin Juwairiyan olevan Muhammedin puoliso, joiden ainoastaan oli käytettävä huivia, eikä hänen jalkavaimonsa.
Uskovien äidit > Umm Habiba eli Ramla bint Abi Sufyan (589 tai 594–665)

Umm Habiba Ramla bint Abi Sufyan oli paennut miehensä kanssa muslimien vainoa Etiopiaan. Kun mies oli kuollut Profeetta lähetti Abessinian hallitsijalle kirjeen, jossa pyysi Umm Habibaa vaimokseen. Hallitsija, joka oli kääntynyt muslimiksi, antoi häälahjaksi 400 dinaaria.
Uskovien äidit > Safiya bint Huyai (610–670 tai 672)

Safiya bint Huyai oli syntyperältään juutalainen. Muhammed valitsi Safiyan sotasaaliikseen vallattuaan Khaibarin taistelussa juutalaiskaupungin vuonna 628. Hän otti tämän puolisokseen Ibn Hishamin kertoman mukaan vielä taistelukentällä juutalaisten ruumiiden keskellä. Muhammed oli antanut kiduttaa ja sitten tappaa Safiyan puolison, Kinana ibn ar-Rabin, koska tämä ei paljastanut heimonsa aarrekätköä. Muhammed oli järjestyksessä Safiyan kolmas aviomies. Muhammed oli tällöin 58-vuotias ja Safiya 17-vuotias.
Muut puolisot tai jalkavaimot > Raihana bint Zaid (tai Amr)

Raihana oli juutalaisnainen, joka eri lähteiden mukaan oli joko profeetta Muhammedin puoliso tai jalkavaimo. Al-Tabarin mukaan hän oli orja ja jalkavaimo. Raihana oli ollut naimisissa Banu Quraiza -heimoon kuuluneen juutalaismiehen al-Hakamin kanssa, mutta joutui muslimien sotasaaliiksi. Muhammed valitsi Raihanan puolisokseen ja tästä tuli hänen omaisuuttaan aina profeetan kuolemaan asti. Ibn Hisham kertoo, että Muhammed kosi Raihanaa, mutta tämä vastasi: "Jumalan lähettiläs, jätä minut omaisuudeksesi, sillä se on meille molemmille helpompaa." Raihana kieltäytyi ensin kääntymästä juutalaisuudesta islamiin, jolloin Jumalan lähettiläs karttoi häntä, mikä murehdutti häntä itseään. Lopulta Raihana kuitenkin kääntyi. Tabarin mukaan Muhammed meni naimisiin Raihanan kanssa Muharram-kuun 6. päivänä vuonna 627. Sitä ennen Muhammed oli antanut teloittaa Banu Quraiza -heimon kaikki 600–900 miestä, joiden päät katkaistiin Medinan torille rakennetun joukkohaudan äärellä.
Raihana kuoli hieman ennen Muhammedia, kun profeetta oli palaamassa jäähyväispyhiinvaellukseltaan.
Muut puolisot tai jalkavaimot > Asma bint an-Numan

Asman Jumalan lähettiläs otti vaimokseen, mutta huomasi tämän sairastavan lepraa, joten hän palautti Asman perheelleen lahjan kera olematta hänen kanssaan sukupuoliyhteydessä.
Muut puolisot tai jalkavaimot > Amra bint Yazid

Amra oli toinen vaimoista, joiden kanssa Muhammed ei pannut avioliittoa täytäntöön. Amra oli vasta kääntynyt islamiin. Kun hänet vietiin Muhammedin luo, hän tämän nähdessään sanoi: "Jumala varjelkoon minua sinulta". Muhammed vastasi: "Jumalasta turvaa hakeva on loukkaamaton", ja palautti Amran perheensä luo.
Muut puolisot tai jalkavaimot > Maria Koptilainen (k. 637)

Maria al-Qibtiyya (Koptilainen) eli Maria bint Shamʿūn oli profeetta Muhammedin orja ja jalkavaimo. Maria oli Egyptin kristillisen kuvernöörin Muqawqisin kristitty koptiorja (tästä nimi al-Qibtiyya), jonka kuvernööri lähetti tämän sisaren Sirinin kanssa lahjaksi profeetta Muhammedille vuonna 628, jolloin Muhammed oli 58-vuotias.  Muhammed mieltyi Mariaan, joka oli kaunis. Hänellä oli valkoinen iho ja kihara tukka. Al-Tabari kertoo, että Maria synnytti profeetalle pojan nimeltään Ibrahim. Tämä kuitenkin kuoli lapsena. Ibrahim oli ainoa lapsi, jonka oli profeetalle synnyttänyt joku muu kuin Khadija.